***---הודעה לעיתונות---***

***התאחדות הספורט המוטורי בישראל מזמינה אתכם להמשיך עונת המירוצים:***

***בשבת: סבב שלישי באליפות ישראל למרוצי אנדורו* במסלול חדש בדרום הארץ!**

* הסבב השלישי לאליפות ישראל במרוצי אנדורו יתקיים ביום שבת מטעם ההתאחדות לספורט המוטורי בישראל ובתמיכת משרד התרבות והספורט
* המירוץ יכלול כ-11 קטגוריות רכיבה ובהן גם את הסבב השלישי באליפות ישראל לנשים, את הסבב הרביעי באליפות ישראל לילדים ונוער ואת הסבב הרביעי באליפות ישראל בטרקטורונים
* המירוץ יתקיים לראשונה ביער כרמים שבדרום הארץ, בשיתוף עם קק"ל ולטובת הסדרת פעילות רכיבת אופנועי השטח באזור יער להב שבדרום הארץ
* המירוץ יתקיים ביום שבת הקרוב, ה-16.09.17 ביער כרמים, הציבור מוזמן. הרשמה תתאפשר בלינק הבא: <http://eventi.co.il/Events/Event.aspx?eID=803686320>

**תל אביב, ‏יום רביעי 13 ספטמבר 2017**

יום שבת הקרוב יתקיים הסבב השלישי באליפות ישראל למרוצי אנדורו 2017 מטעם ההתאחדות לספורט המוטורי בישראל ובתמיכת משרד התרבות והספורט. המירוץ יתקיים לראשונה ביער כרמים שבדרום הארץ ויכלול כ-11 קטגוריות רכיבה שונות ואת הסבב השלישי באליפות ישראל לנשים, את הסבב הרביעי באליפות ישראל לילדים ונוער ואת הסבב הרביעי באליפות ישראל בטרקטורונים.

כחלק מהפעילות להסדרת רכיבת אופנועי השטח באזור יער להב, ובשיתוף קרן קיימת לישראל, הוקצה אזור יער כרמים לטובת רכיבת אופנועי שטח. האזור אינו אזור מתיור ולכן לראשונה מתאפשרת רכיבת שטח בתחומו בתיאום עם קק"ל. מסלול המרוץ חדש לגמרי, אורכו כשישה ק"מ והוא כולל רכיבה ביער, בגבעות, סלעים וקוצים.

המירוץ יתקיים ביום שבת, ה-16.09.17, ההרשמה למירוץ תתאפשר בלינק הבא: <http://eventi.co.il/Events/Event.aspx?eID=803686320>

עלות ההשתתפות בתחרות היא 200 שקלים לילדים עד גיל 17 ו-250 שקלים לבוגרים. ההתאחדות לספורט מוטורי בישראל מציעה לרוכבים ביטוח תאונות אישיות לספורט אתגרי תחרותי חד פעמי למירוץ בעלות של 50 שקלים. המירוץ פתוח לקהל הרחב, ללא עלות.

כחלק מהגשמת מטרות ההתאחדות ומשרד התרבות להנגשת הספורט, החל מיום ההרשמה לתחרות במסגרת אליפות הארץ בענפים השונים של ילדים בני אותה משפחה, יזכו להנחה הבאה: ילד אחד - 0% הנחה; ילד שני - 25% הנחה; ילד שלישי - 50% הנחה; ילד רביעי ומעלה - 100% הנחה.